Eldsvoði við Hafnarfjarðarhöfn . mbl.is / Hari Á síðasta ári fóru starfsmenn slökkviliðs höfuðborgarsvæðisins samtals í 33.436 útköll , miðað við 33.059 á árinu 2018 , sem er fjölgun um 377 útköll á milli ára ( 1,1% ) . Þegar árið 2019 er skoðað í heild kemur í ljós að útköllin voru langflest í desember síðastliðnum , eða 3.059 talsins , en þá voru að meðaltali 98 útköll á sólarhring . Útköllin voru hins vegar fæst í apríl , eða 2.571 talsins , sem eru u.þ.b. 86 útköll á sólarhring . Útköllum liðsins hefur fjölgað jafnt og þétt undanfarin ár og efhorft er aftur til ársins 2015 hefur aukningin verið 12,5% , eða um tæplega 4.000 útköll . Gildir það þó aðallega um útköll vegna sjúkraflutninga því útköll vegna slökkvistarfa hafa staðið í stað , og þeim jafnvel fækkað . En þrátt fyrir fækkun þeirra útkalla hefur umfang verkefna vegna erfiðra slökkvistarfa frekar aukist ef eitthvað er . „ Þegar álagssveiflur eru skoðaðar er oft horft til fjölda útkalla á sólarhring og þó að meðaltalið hafi verið 98 útköll á sólarhring í desember sl. eru þau oft mun fleiri . Ef við horfum t.d. bara til þess hversu oft útköllin voru 100 eða fleiri á sólarhring í fyrra gerðist það 130 sinnum , samanborið við 110 tilvik á árinu 2018 , sem er 18,2% aukning . Ef árið 2015 er skoðað út frá sömu forsendum voru sólarhringarnir 36 þar sem útköllin voru fleiri en 100 , sem er þá næstum þreföldun fram til ársins 2019 . Þessi aukning undirstrikar auknar álagssveiflur á milli ára , í takt við heildarfjölgun útkalla , “ segir á Facebook-síðu slökkviliðs höfuðborgarsvæðisins .